
                             Dərman vasitəsinin istifadəsi üzrə təlimat (xəstələr üçün)


QUNA-İL 10	       oral damcı
GUNA-IL 10

Tərkibi 
Təsiredici maddələr: 1 flakonda 30 ml Interleykin 10 4C vardır. 
Köməkçi maddələr:   etil spirti 30 həcm %-i.
Təsviri
Etanol qoxulu, şəffaf, rəngsiz məhluldur.
Farmakoterapevtik qrupu
Homeopatik dərman vasitəsi.

Farmakoloji xüsusiyyətləri
Farmakodinamikası 
GUNA-IL 10 homeopatik dərman vasitəsidir. Bu səbəbdən, məhsulun tərkibindəki təsiredici maddələrin aşağı konsentrasiyalarda olmasını nəzərə alaraq, Farmakodinamika tətbiq olunmur.
Farmakokinetikası
GUNA-IL 10 homeopatik dərman vasitəsidir. Bu səbəbdən, məhsulun tərkibindəki təsiredici maddələrin aşağı konsentrasiyalarda olmasını nəzərə alaraq, Farmakokinetika tətbiq olunmur.

İstifadəsinə göstərişlər
Xroniki iltihab hallarında dəstək.
Əks göstərişlər
Məlum deyil.
Xüsusi göstərişlər və ehtiyat tədbirləri
Əgər simptomlar pisləşərsə və ya 5 gündən çox davam edərsə istifadəni dayandırın və həkimlə məsləhətləşin. Flakonun boyun hissəsindəki qoruyucu hissə açılmış olarsa istifadə etməyin.
Digər dərman vasitələri ilə qarşılıqlı təsiri
Məlum deyil.
Hamiləlik və laktasiya dövründə istifadəsi
Hamiləlik və laktasiya dövründə istifadə ilə bağlı həkimlə məsləhətləşin.
Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
1ml (40 damcı) preparatın tərkibində 240 mq etanol vardır. Düzgün istifadə edildiyi təqdirdə tərkibindəki etil spirtinin miqdarına əsasən yetişkinlər və yeniyetmələrdə hər hansı təsiri gözlənilmir.


İstifadə qaydası və dozası
Yeməkdən 15 dəqiqə əvvəl qəbul edin.
Böyüklər və 12 yaşdan yuxarı uşaqlar:
20 damcı az miqdar suya əlavə edilərək gündə 2 dəfə.
6-12 yaşlı uşaqlar:
10 damcı az miqdar suya əlavə edilərək gündə 2 dəfə.
6 yaşdan kiçik uşaqlar:
5 damcı bir stəkan suya əlavə olunaraq, gündə 2 dəfə.

Əlavə təsirləri
Məlum deyil.
Doza həddinin aşılması
Əgər siz 15 ml –dən çox (yarım flakon) qəbul etmisizsə, vahid dozaya düşən etil spirti miqdarı 75 mq/kq-ı keçirsə, bu sizin nəqliyyat vasitələri və digər potensial təhlükəli mexanizmləri idarəetmə qabiliyyətinizə təsir edə bilər.
Etil spirti miqdarının hesablanması (Avropa Dərman Agentliyinin (EMA) normalarına əsasən) 1 ml (40 damcı) tərkibində 240 mq etil spirti vardır və bu aşağıdakılara müvafiqdir:
4,8 mq/kq gündəlik doza etil spirti (gündə 40 damcı = 1 ml/gün), 50 kq bədən çəkisi olan yetişkin üçün;
6 mq/kq gündəlik doza etil spirti (gündə 20 damcı = 0,5 ml/gün), 20 kq bədən çəkisi olan  uşaq üçün;
6 mq/kq gündəlik doza etil spirti (gündə 10 damcı = 0,25 ml/gün), 10 kq bədən çəkisi olan  uşaq üçün;
240 mq etil spirti 6 ml pivəyə və 2,4 ml şəraba ekvivalentdir. 

Buraxılış forması
30 ml məhlul, damcıladıcısı olan qəhvəyi şüşə flakonda. 1 flakon, içlik vərəqə ilə birlikdə karton qutuya qablaşdırılır.
Saxlanma şəraiti
25°C-dən aşağı temperaturda və uşaqların əli çatmayan yerdə saxlamaq lazımdır.
Yararlılıq müddəti
[bookmark: _GoBack]5 il. 
Yararlılıq müddəti qablaşdırıldığı qutunun üzərində göstərilmişdir. 
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Reseptsiz buraxılır.

İstehsalçı/Qeydiyyat vəsiqəsinin sahibi
GUNA® S.p.a. 
Via Palmanova, 71 – 20132 Milan, Italy.
+3902280181.
www.guna.com
export@guna.it

Azərbaycanda rəsmi distribyuter	
Planeta PCC.
